cyanic-selkie/wikianc huggingface dataset:
Perustuslakivaliokunta
Perustuslakivaliokunta käsittelee hallituksen toimenpidekertomuksen sekä oikeuskanslerin ja eduskunnan oikeusasiamiehen kertomukset. Lisäksi valiokunta arvioi eduskunnan oikeusasiamiehen ja apulaisoikeusasiamiehen vaaliin ilmoittautuneet henkilöt. Valiokunta valmistelee myös syytteen nostamisen valtakunnanoikeudessa sekä käsittelee vaalilainsäädäntöä, ylimpiä valtioelimiä ja Ahvenanmaan itsehallintoa koskevat asiat. Myös kansalaisuus-, kieli- ja puoluelainsäädäntö kuuluu perustuslakivaliokunnalle.
Valiokunnan valvontatehtävästä säädetään Suomen perustuslain 74 §:ssä:
"Eduskunnan perustuslakivaliokunnan tehtävänä on antaa lausuntonsa sen käsittelyyn tulevien lakiehdotusten ja muiden asioiden perustuslainmukaisuudesta sekä suhteesta kansainvälisiin ihmisoikeussopimuksiin."
Perustuslakivaliokunnasta tuli pysyvä lakimääräinen valiokunta vuoden 1906 eduskuntauudistuksessa.
Keskustelu valiokunnan roolista
Suomi on ainoa maa maailmassa, jossa perustuslakikontrolli tapahtuu suurimmaksi osaksi parlamentaarisen perustuslakivaliokunnan harjoittamalla ennakkovalvonnalla. Kansainvälisesti yleisin järjestely perustuslakikontrollin osalta on perustuslainmukaisuuden jälkivalvonta perustuslakituomioistuimen tai maan ylimmän oikeuden taholta. Sen sijaan esimerkiksi Yhdistyneessä kuningaskunnassa, Alankomaissa tai Ruotsissa ei ole lainkaan perustuslakikontrollia parlamentaarisen itsemääräämisoikeuden myötä. Alankomaissa Raad van State ja Ruotsissa Lagrådet harjoittavat perustuslain ennakkovalvontaa, mutta niiden lausunnot eivät sido maiden parlamentteja samalla tavalla kuin perustuslakivaliokunta eduskuntaa.
Valtiotieteen tohtori Jukka Tarkka pitää puoluepoliittisesti nimitettyä perustuslakivaliokuntaa ongelmana, kun kansanedustajat säätävät lakeja ja toimivat perustuslain tuomareina. Hän haluaisi sen tilalle riippumattoman perustuslakituomioistuimen. Myös Eero Heinäluoma näkee perustuslakituomioistuimelle perusteita, mikäli se ottaisi kantaa vain valtioelinten eli presidentin, valtioneuvoston ja eduskunnan toimivaltaan. Perustuslakiasiantuntijat suhtautuvat kuitenkin kriittisesti esitykseen erityisestä perustuslakituomioistuimesta.
Vuoden 2018 kaikille kansanedustajille tehdyssä kyselyssä 85 prosenttia kansanedustajista säilyttäisi perustuslakivaliokunnan ja vain 9 prosenttia haluaisi perustuslakituomioistuimen Suomeen. Perustuslakivaliokuntaa tukivat yksimielisesti keskustan, SDP:n, vihreiden ja vasemmistoliiton kansanedustajat. Lännen Median kyselyyn vastasi 108 kansanedustajaa.
USS Nevada
USS Nevada voi tarkoittaa seuraavia Yhdysvaltain laivaston aluksia:
Perustuslakivaliokunta
Keskustelu valiokunnan roolista
Vuonna 2018 presidentti Sauli Niinistö puolsi selvitystä perustuslakituomioistuimen perustamisesta. Oikeusministeriö tilasi selvityksen perustuslain toimivuudesta ja mahdollisista tarkistamistarpeista marraskuussa 2018 ja se valmistui toukokuussa 2019. Selvityksessä todetaan, ettei ole nähtävissä aihetta perustuslain säännösten muuttamiseen eduskuntaa, tasavallan presidenttiä ja valtioneuvostoa, vaalijärjestelmää, perusoikeuksia tai perustuslain noudattamisen valvontaa koskevilta osin. Myöskään perustuslain yksittäisten säännösten muutoksille ei selvityksen mukaan näyttäisi olevan painavaa syytä. Selvityksen toteutti Helsingin yliopiston emeritusprofessori Mikael Hidén.
Korkeimpien oikeuksien konsultointi
Niinistö sanoi vuonna 2020 kannattavansa KKO:n ja KHO:n entisten presidenttien ajatusta korkeimpien oikeuksien yhteisestä erityisjaostosta, jolta perustuslakivaliokunta voisi halutessaan saada arvion laista. Esitystä edelsi kohu valiokunnan politisoitumisesta. Professori Jukka Kekkonen katsoi ehdotuksen tuovan juridisesti vahvan ja tasapainoisen arvion, joka voisi auttaa hankalimmissa tilanteissa.
Valiokunnan kuulemat asiantuntijat
Perustuslakivaliokunta muodostaa lausuntonsa asiantuntijakuulemistensa perusteella, ja valtiosääntöasiantuntijoiden rooli on tulkinnoissa merkittävä. Viimeisin perustuslakivaliokunnan lausunto, jossa ei ole käytetty asiantuntijoita, on vuodelta 1961. Asiantuntijoiden tehtävänä on paikallistaa mahdolliset perustuslakiongelmat, varmistaa valiokunnan kannanottojen valtiosääntöoikeudellinen vakuuttavuus, osoittaa oikeudelliset rajat lainsäätäjän harkinnalle sekä antaa tietoa valiokunnan tulkintakäytännöstä ja muusta oikeudellisesti relevantista materiaalista.
Perustuslakivaliokunta käyttää neljänlaisia asiantuntijoita: käsitellyn lakiehdotuksen valmistelusta vastaavia virkamiehiä, valtiosääntöongelmiin erikoistuneita asiantuntijoita (tyypillisesti yliopiston professoreita tai muita tutkijoita), sekä harvemmin intressiasiantuntijoita eli edunvalvontatahojen edustajia. Lisäksi valiokunta voi joissakin tapauksissa kuulla myös muiden alojen erityisasiantuntijoita sen ollessa tarpeen mahdollisten valtiosääntöongelmien tarkastelun kannalta; esimerkiksi maakunta- ja soteuudistuksen osalta valiokunta kuuli sosiaali- ja terveysalan asiantuntijoita.
Professori Matti Wibergin vuosien 1945–2002 valtiopäiviä koskevan tarkastelun mukaan asiantuntijuudet ovat vahvasti kasautuneet muutamille asiantuntijoille. Tarkasteltujen valtiopäivien aikana valiokunta antoi 824 lausuntoa, joita varten sai 5 233 asiantuntijalausuntoa 1 223 eri henkilöltä. Kolme eniten käytettyä asiantuntijaa olivat valtiosääntöoikeuden professorit Mikael Hidén, Ilkka Saraviita ja Antero Jyränki, jotka antoivat 1 218 asiantuntijalausuntoa eli 23,3 % kaikista valiokunnan asiantuntijalausunnoista. Eduskunnassa kolmikolle annettiin lempinimet Tupu, Hupu ja Lupu.
Vuoden 2015 alkaneen eduskuntakauden osalta (kesään 2018 saakka) valiokunnan eniten käytetyimmät asiantuntijat olivat professorit Tuomas Ojanen, Juha Lavapuro, Olli Mäenpää, Veli-Pekka Viljanen ja Mikael Hidén.
Perustuslakivaliokunta poikkeaa harvoin kuultujen valtiosääntöasiantuntijoiden esittämistä lausunnoista, mikäli he ovat asiasta kaikki keskenään samanmielisiä. Kuitenkin esimerkiksi vuonna 1987 valiokunta kannatti presidentin suoraan kansanvaaliin siirtymistä vastoin asiantuntijoiden käytännössä yksimielistä kantaa.
Arvostelua valiokunnan päätöksiä kohtaan
Helsingin Sanomien toimittaja Teemu Luukan mukaan perustuslakivaliokunta näyttää kieltävän terveydenhoitokulujen kasvun rajoittamisen tasolle 0,9 %/vuosi, kutsuen sitä riittämättömäksi perustuslakiin vedoten. Luukka ihmettelee, miksi juuri tuo taso on riittämätön ja voitaisiinko samaan päätyä, jos terveysmenoihin käytettäisiinkin jo nyt 10 miljardia euroa enemmän tai vähemmän, ja miksi perustuslakiasiantuntijat olisivat oikein taho päättämään julkisten varojen käytöstä.
Valiokunnan jäsenet
Perustuslakivaliokunnassa on 17 jäsentä ja 9 varajäsentä. Se kokoontuu tavallisesti neljä kertaa viikossa.
Perustuslakivaliokunnan sihteerit
Perustuslakivaliokunnan roolin vuoksi sihteerinä työskentelevä valiokuntaneuvos on yksi eduskunnan tärkeimpiä virkoja. Perustuslakivaliokunnan sihteerinä on yleensä ollut sitoutumaton porvari tai keskustan mandaatilla tehtävään valittu henkilö.
Caciocavallo
Caciocavallo on italialainen lehmänmaidosta valmistettava pasta filata -tyyppinen juusto. Sitä valmistetaan Etelä-Italiassa Apulian, Basilicatan, Calabrian, Campanian ja Molisen alueilla.
Caciocavallo muotoillaan pallomaiseksi tai kartion muotoon ja sidotaan nyörillä. Juusto painaa yhdestä kahteen ja puoleen kiloon. Sen keltainen kuori on ohut ja sileä, vaaleankeltaisessa sisäosassa on pieniä koloja.
Caciocavallon rasvapitoisuus on 38 prosenttia kuiva-aineesta. Se on maultaan melko mietoa ja sopii esimerkiksi leivän päälle tai alkuruoaksi eli antipastoksi. Viiniksi sen kanssa sopivat jälkiruokaviinit.
Caciocavallo Silano on Euroopan unionissa nimisuojattu elintarvike merkinnällä suojattu alkuperänimitys (SAN,, ).
Kungsvägens skola
Kungsvägens skola (KVS) on ruotsinkielinen yläaste Sipoossa. Se sijaitsee Sipoon kirkonkylässä, Sipoon koulukeskuksessa. Kungsvägens skolaan kuuluvat koulukeskuksen B-, F,- G- ja H-rakennukset.
Luokat 2012-2013
7a, 7b, 7c, 7d, 7e, 7f, 7g (Kielikylpy), 7L (Erityisluokka)
8a,8b, 8c, 8d, 8e, 8g (Kielikylpy), 8L (erityisluokka)
9a, 9b, 9c, 9d, 9e, 9g (Kielikylpy, 9L, JOPO
USS Ajax
USS Ajax voi tarkoittaa seuraavia Yhdysvaltain laivaston aluksai:
Richardson
Richardson on muun muassa seuraavien henkilöiden sukunimi:
Kościanin piirikunta
Kościanin piirikunta on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 79 183. Siihen kuuluvat neljä kuntaa ovat Czempiń, Kościan, Krzywiń ja Śmigiel. vasen|pienoiskuva|220px|Piirikunnan väestöpyramidi 2014. Vuoden 2019 lopussa Kościanin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,9 prosenttia ja eläkeikäiset 19,8 prosenttia väestön keski-iän ollessa 40,5 vuotta. Vuonna 2019 piirikunnassa syntyi 879 lasta. Kościanin piirikunnan väkiluvun ennakoidaan pienenevän 71 049 asukkaaseen vuoteen 2050 mennessä.
Mountougoula
Mountougoula on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Bamakosta koilliseen. Kunnassa on 16 200 ja kylässä 2 300 asukasta (vuonna 2009).
Mountougoulan kunnan pinta-ala on 367,86 neliökilometriä. Se rajoittuu koillisessa Katin piirin Baguinéda-Campin, kaakossa Tiélén, etelässä Bougoulan ja lännessä Sanankoroban ja Kalabancoron kuntiin. Kunnan läpi virtaa Nigerin sivujoki Koba.
Kuntaan kuuluu 16 kylää. Asukkaista 80 % on bambaroita. Lisäksi on muun muassa fulbeja, dogoneja, boboja ja mandinkoja. Vallitseva uskonto on islam, mutta kunnassa on myös kristittyjä ja animisteja.
Mountougoulasta on yhteys kunnan läpi kulkevalle RN6-maantielle. Seudun pääelinkeino on maanviljely. Tärkeimmät viljelykasvit ovat hirssi, durra, maissi, puuvilla, maapähkinä, kenaf, lehmänpapu, maapapu, juurekset, vihannekset ja hedelmät. Lisäksi harjoitetaan karjanhoitoa, kalastusta, käsityöammatteja ja kaupankäyntiä. Mountougoulassa ja neljässä muussa kylässä pidetään viikoittaiset markkinat. Kunnassa on kaksi hiekkakivilouhosta.
Michael Rockefeller
Michael Clark Rockefeller (1938 – oletetaan kuolleen 17. marraskuuta 1961) oli New Yorkin kuvernöörin (myöhemmin Yhdysvaltain varapresidentin) Nelson Aldrich Rockefellerin ja hänen vaimonsa Mary Todhunter Rockefellerin poika. Hän katosi ollessaan taiteenkeräämismatkalla silloin Alankomaiden hallussa olleessa Alankomaiden Uudessa-Guineassa asmatien etnisen ryhmän parissa, eikä häntä ole myöhemminkään löytynyt.
Seudulla levisi huhuja että hän olisi joutunut kannibalismin uhriksi. Tapausta tutkittiin perinpohjaisesti, eikä kannibalismille löytynyt mitään perusteita.
Toivo Kaitera
Toivo Kaitera (18. toukokuuta 1883 Liminka – 29. lokakuuta 1930 Haukipudas) oli suomalainen kansakoulunopettaja ja runoilija.
Kaiteran vanhemmat olivat maanviljelijä Iikka Kaitera ja Maria Sofia Snellman. Hänen nuorempi veljensä oli liikemies Iikka Kaitera.
Kaitera valmistui kansakoulunopettajaksi Kajaanin seminaarista 1906.
Paavo Uusitalo
Paavo Artturi Uusitalo (12. heinäkuuta 1939 Oulu – 2. huhtikuuta 2016 Helsinki) oli suomalainen sosiologi ja professori. Hän oli Helsingin yliopiston sosiologian dosentti vuodesta 1972 ja oikeussosiologian henkilökohtainen ylimääräinen professori vuosina 1984–2004.
Uusitalo oli myös Tampereen yliopiston sosiologian professori vuosina 1975–1978 ja eläkkeelle jäätyään Puolassa Nikolaus Kopernikus -yliopistossa vieraileva sosiologian professori (2004–2008).
Uusitalo kuului pohjoismaisen yhteistyön kannattajiin, ja hän oli varhainen kansalaisaktivisti, joka osallistui muun muassa Alattionjoen mielenosoituksiin 1980-luvun alussa.
Kohu-63
Kohu-63 on tamperelainen punk-yhtye, joka on keikkaillut useasti myös ulkomailla saavuttaen kulttisuosiota etenkin HC-punkpiireissä. Kohu-63:n Yhdysvaltain kiertueesta on tehty dokumenttielokuva, jossa yhtye keikkailee eri puolilla maata. Elokuva on näytetty muutaman kerran televisiossa.
Dean-Charles Chapman
Dean-Charles Chapman (s. 7. syyskuuta 1997 Lontoo) on englantilainen näyttelijä. Chapman tunnetaan Tommen Baratheonin roolista HBO-sarja Game of Thronesin neljännellä, viidennellä ja kuudennella tuotantokaudella, sekä roolistaan Sam Mendesin sotaelokuvassa Taistelulähetit – 1917 (2019).
Timo Louna
Timo Isto Juhani Louna (s. 8. helmikuuta 1965 Lahti) on Keuruun entinen kaupunginjohtaja ja Päijät-Hämeen hyvinvointiyhtymän strategiajohtaja.
Timo Louna syntyi Erkki Lounan ja Viena Lounan (o.s. Kaivolainen) perheeseen. Hänen puolisonsa on maatalous- ja metsätieteiden maisteri, agronomi Sari Louna (o.s. Saarimäki). Louna kirjoitti ylioppilaaksi vuonna 1984 ja valmistui maatalous- ja metsätieteiden maisteriksi ja metsänhoitajaksi Helsingin yliopistosta vuonna 1992. Hän oli Kuusamon elinkeinojohtaja 1995–2001. Keuruun kaupunginjohtajaksi Louna valittiin vuonna 2001. Hän irtisanoutui kesällä 2015 ja siirtyi Päijät-Hämeen hyvinvointiyhtymän toimitusjohtajaksi, mutta irtisanoi itsensä tästä tehtävästä joulukuussa 2016 ja siirtyi hyvinvointiyhtymän strategiajohtajaksi.
Hjo
Hjo on samannimisen Hjon kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 6 094 asukasta.
Hjo oli 1970-luvun alun kuntauudistukseen asti kaupunki.
Media
Paikallislehti Hjo Tidning ilmestyy kahdesti viikossa.
Mylai
Mylai voi viitata seuraaviin:
Jääkiekon 2. divisioonan maailmanmestaruuskilpailut 2003
'''Jääkiekon 2. divisioonan maailmanmestaruuskilpailut 2003''' pelattiin A-lohkon osalta Etelä-Koreassa ja B-lohko Bulgariassa.
Karsinta 2.divisioonaan
11.-13.4.2002 México
Pohjois-Korea ja Meksiko 2. divisioonaan, Uuden-Seelannin kausi jatkui 3. divisioonassa.
Pääartikkeli: Jääkiekon 2. divisioonan karsintasarja 2002
Lopulliset sijoitukset
IIHF:n rankingpisteet määräytyvät sijoitusten perusteella.
Viinamäki (täsmennyssivu)
Viinamäki viittaa seuraaviin:
Gyeongjunkoira
Luonne ja käyttäytyminen
Gyeongjunkoira on luonteeltaan lempeä, älykäs, siisti, oppivainen ja hyvin sopeutuvainen. Muista alkuperäisistä aasialaisista pystykorvista poiketen se suhtautuu jopa vieraisiin ihmisiin ystävällisesti ilman varautuneisuutta. Se on helppo kouluttaa, koska sillä on hyvä vastaanottokyky. Sillä on metsästystaustansa vuoksi hyvä vainu ja tarkka kuuloaisti, minkä lisäksi se on ketteränä koirana loistava hyppääjä. Sekä urokset että nartut saavuttavat sukukypsyyden noin vuoden iässä.
Alkuperä
Rotu on kotoisin Pohjois-Gyeongsangin maakunnassa sijaitsevasta Gyeongjun rannikkokaupungista, joka tunnettiin 900-luvulla nimellä Dong-gyeong. Geneettisten tutkimusten perusteella se on yksi maan puhtaina säilyneistä alkuperäisroduista. Hännätön koira on mainittu jo 300-400 lukujen aikaisissa kirjoituksissa, ja sitä esittävä savinukke on löydetty 400-500-luvulta Sillan kuningaskunnasta peräisin olevasta hautakammiosta. Hännätöntä koiraa kuitenkin hyljeksittiin paikallisten keskuudessa, mikä oli vähällä johtaa sukupuuttoon. Gyeongjunkoira jalostettiin alun perin metsästyskoiraksi, mutta nykyisin sitä pidetään yksinomaan lemmikkinä ja vahtikoirana. Marraskuussa 2012 se nimettiin kotimaansa kansallisaarteeksi numero 540.
Suomi eilen elokuvan silmin
Suomi eilen elokuvan silmin oli TV2:ssa 2000-luvun alussa lähetetty televisio-ohjelma, jossa näytettiin vanhoja suomalaisia lyhytelokuvia. Juontajana oli Tuomo Kaminen. Elokuvia ohjelmaan valikoi ainakin Sepi Niemi. Tuottaja oli Filmaattiset Oy.
Tii Niemelä
thumb|upright|Tii Niemelä. Kerttu Siviä (Tii) Niemelä (20. maaliskuuta 1917 Porvoo – 31. tammikuuta 2018 Helsinki ) oli suomalainen laulaja (sopraano) ja pedagogi. Hän opiskeli laulua Sibelius-Akatemiassa Ingeborg Funtekin ja Lahja Lingon oppilaana 1937–1940 ja 1942–1944 sekä myöhemmin yksityisesti Antti Sovijärven johdolla.
Sota-aikana Niemelä palveli lottana ja viihdytysjoukoissa. Hän piti menestyksekkään ensikonsertin Helsingissä vuonna 1944 säestäjänään Taneli Kuusisto ja teki sen jälkeen konserttikiertueita paitsi kotimaassa myös Pohjoismaissa, Englannissa ja Yhdysvalloissa. Kiertueilla häntä säesti Pentti Koskimies, jonka kanssa hän oli avioitunut vuonna 1944. Esiintymistä hän jatkoi 1950-luvulle saakka ja toimi laulajanuransa jälkeen laulunopettajana.
Niemelää arvostettiin lied-laulajana, ja hänen ohjelmistoonsa sisältyi erityisesti Franz Schubertin ja Yrjö Kilpisen lauluja.
Niemelä asui Lallukan taiteilijakodissa. Hän eli satavuotiaaksi, ja hän oli kuollessaan talon vanhin asukas.
Paakkola (täsmennyssivu)
Paakkola  on suomalainen sukunimi ja paikannimi:
Tidaholm
Tidaholm on samannimisen Tidaholmin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 8 027 asukasta.
Tidaholm oli 1970-luvun alun kuntauudistukseen asti kaupunki.
Châtel-Guyon
Châtel-Guyon on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 22 kilometriä departementin pääkaupungista Clermont-Ferrandista pohjoiseen. Kunnan nimi kirjoitettiin vuoteen 2007 saakka muodossa Châtelguyon.
Châtel-Guyon sijaitsee Auvergnen tulivuorialueen luonnonpuistossa (Parc naturel régional des volcans d'Auvergne). Se on perinteinen kylpyläkaupunki, jossa on useita festivaaleja ja tapahtumia ympäri vuoden houkuttelemassa matkailijoita.
Häyrynen
Häyrynen on suomalainen sukunimi:
Cần Thơ
Cần Thơ on kaupunki Vietnamin eteläosassa. Se on Mekongin suiston suurin kaupunki. Vuonna 1999 siellä oli 245 364 asukasta.
Cần Thơ sijaitsee Mekongin sivujoen Hau Giangin rannalla, 170 km Hồ Chí Minhin kaupungista. Sieltä on yhteys merelle niin että kaupungin satamaan tulee laivoja ulkomailta. Ympäröivä maaseutu tuottaa viljaa, hedelmiä ja kalaa koko maan tarpeisiin. Kelluvat kauppatorit ravintoloineen ovat kaupungin tunnetuin piirre.
Kaupungissa toimii Mekongin suistoalueen huomattavin yliopisto, joka on perustettu vuonna 1966.
Cần Thơn lentokentän laajennustyöt ovat käynnissä. Lentoasema palvelee toistaiseksi kotimaanliikennettä, mutta vuoden 2010 lopulla avattavaksi suunnitellun laajennuksen jälkeen sieltä on tarkoitus lentää myös muihin Aasian maihin.
Hurtta
Hurtta voi tarkoittaa ainakin seuraavia:
Susanna Fellman
Susanna Fellman (s. ) on suomalainen talous- ja sosiaalihistorioitsija, joka työskentelee Göteborgin yliopiston liike-elämän historian professorina.
Hän on Fellmaneja, joka suku tunnetaan suomalaisena pappis-, sivistys- ja porvarisukuna. Hänen isänsä on professori Johan Fellman.
Fellman toimi vuosina 2001–2007 Helsingin yliopistossa tutkijana tai apulaisprofessorina ja oli yliopiston virkaatekevä professori vuosina 2008–2010. Vuosina 2010–2011 samassa yliopistossa vanhempana akatemiatutkijana. Vuodesta 2011 hän on toiminut Göteborgin yliopiston liike-elämän historian professorina. Vuosina 2018–2019 hän on vieraileva professori Helsingin yliopiston humanistisen tiedekunnan humanististen tieteiden ohjelmassa.
Hänen tutkimusaihepiirejään ovat liike-elämän historia, johtamisen ja liike-elämän eliitin historia, kartellien ja kilpailupolitiikan historiallinen tarkastelu, liiketalousintressien ja hyvinvointiyhteiskunnan kehitys sekä liike-elämän historian menetelmälliset kysymykset.
Fellman on ollut vuodesta 2012 jäsen Ruotsin kuninkaallisiin akatemioihin kuuluvassa Kungliga Vetenskaps och Vitterhetssamhället i Göteborgissa. Suomen Tiedeseuran jäsen hän on ollut vuodesta 2014.
Viestijuoksun Suomen-mestaruuskilpailut 1998
Viestijuoksun Suomen-mestaruuskilpailut 1998 järjestettiin 4.–5. heinäkuuta Vammalassa.
Riistetyt
Riistetyt on tamperelainen punk-yhtye. Yhtye toimi vuosina 1981–1985 ja teki paluun vuonna 1999. Sen edeltäjä oli Cadgers.
Citroën C3 WRC
Citroën C3 WRC on Citroënin ralliauto, joka teki debyyttinsä kauden 2017 avanneessa Monte Carlon MM-rallissa. Ensimmäinen voitto autolla saavutettiin Meksikon rallista Kris Meeken ajamana.
Heidi Bagstevold
Heidi Bagstevold (s. 10. heinäkuuta 1987) on norjalainen suunnistuksen maailmanmestari. Hän oli voittamassa kultaa Norjalle Sotkamon MM-kilpailuissa 2013 ja hopeaa Invernessin MM-kilpailuissa 2015 Henkilökohtaisesti hän saavutti hopeaa keskimatkalla Strömstadin MM-kilpailuissa 2016. Suunnistuksen maailmancupin osakilpailussa hän on parhaimmillaan ollut toinen.
Black Flag
Black Flag oli yhdysvaltalainen hardcore punk -yhtye. Sen perusti Greg Ginn Kaliforniassa vuonna 1976. Ginn oli yhtyeen kitaristi ja ainoa koko ajan mukana ollut jäsen. Hän myös teki yhtyeen kappaleet suurimmaksi osaksi.
Black Flagin musiikki on omintakeinen yhdistelmä suoraviivaista punkkia, atonaalisia ja mikrotonaalisia kitarasooloja sekä tempon vaihtelua. Yhtye sovitti myöhemmässä tuotannossaan kappaleihinsa elementtejä jazzista ja nykyaikaisesta taidemusiikista. Kappaleet käsittelivät usein eristäytymistä, neurooseja ja vainoharhaisuutta.
Black Flag on edelleen arvostettu yhtye, ja sen jäsenet toimivat musiikin parissa – tunnetuimpana Black Flagin pitkäaikaisin laulaja Henry Rollins.
Anjui
Joet ovat liikennöintikelpoisia. Niitä käytetään kalastukseen ja kaivosteollisuuden tarpeisiin.
Raukki
thumb|250px|Raukkeja ja yksi holvikaari Gotlannissa. Raukki ( < germaaniset kielet) on vaihtelevan muotoinen kalkkikivipaasi tai -kumpare, joka on säästynyt meren aaltojen pitkäaikaiselta kulutukselta eli abraasiolta sitä ympäröivän heikomman kiven jauhautuessa ja huuhtoutuessa veteen. Nimitystä käytetään erityisesti Gotlannissa Ruotsissa olevista rantamuodostumista, mutta niin voidaan nimittää myös muualla tavattavia vastaavia pylväsmäisiä kiviä. Raukkeja syntyy joskus holvikaaren romahtaessa. Ennen pitkää raukitkin romahtavat.
Omolon
Omolon on Kolyman sivujoki Tšukotkan autonomisessa piirikunnassa ja Sahan tasavallassa Venäjällä. Sen pituus on 1114 kilometriä ja valuma-alueen laajuus 113 000 neliökilometriä.
Joki saa alkunsa Kolyman ylängöltä ja virtaa kohti pohjoista. Se jäätyy lokakuussa ja vapautuu jäistä kesäkuun alussa. Yläjuoksulla joki jäätyy pohjaa myöten muodostaen valtavia lumensekaisia jäämassoja. Omolon on liikennöintikelpoinen 600 kilometrin matkalla. Tärkeimmät sivujoet ovat Molongda, Oloi, Oloitšan ja Kedon.
Joen varrella sijaitsee Bilibinon piirin kuuluva, etupäässä eveenien ja tšuktien asuttama Omolonin kylä.
Florido Ambrogio Acciari
Florido Ambrogio Acciari (18. marraskuuta 1880 Roccalvecce – 10. maaliskuuta 1970) oli Kreikassa toiminut italialainen roomalaiskatolinen arkkipiispa. Hänet vihittiin fransiskaanien papiksi 10. elokuuta 1904 ja nimitettiin Rodoksen arkkihiippakunnan johtoon 30. maaliskuuta 1938. Piispaksi vihkiminen seurasi 5. kesäkuuta. Pääkonsekraattorina toimi Angelo Maria Dolci, jota avustivat Giovanni Maria Emilio Castellani ja Giuseppe Placido Maria Nicolini.
Acciari osallistui Vatikaanin toiseen kirkolliskokoukseen. Hän kuoli 89-vuotiaana virassa.
Under the Dome
Under the Dome on yhdysvaltalainen scifidraamasarja, joka perustuu Stephen Kingin romaaniin Kuvun alla (Under the Dome). Televisiosarjan kirjasta on kehittänyt Brian K. Vaughan.
Under the Dome alkoi CBS-kanavalla 24. kesäkuuta 2013. 30. heinäkuuta 2013 CBS tilasi sarjasta toisen tuotantokauden, joka esitettiin kesällä 2014. Sarjan kolmas kausi alkoi Yhdysvalloissa 25. kesäkuuta 2015. CBS ilmoitti 31. elokuuta 2015 peruuttaneensa sarjan tilauksen. Kolmas kausi, joka päättyi 10. syyskuuta 2015 jäi sarjan viimeiseksi.
Suomessa sarjan ensimmäinen kausi alkoi Nelosella 1. tammikuuta 2014. Toinen kausi alkoi Suomessa 10. syyskuuta 2014. Kolmas kausi alkoi 3. syyskuuta 2015.
Juoni
Sarja sijoittuu Chester’s Millin pikkukaupunkiin, jonka asukkaat huomaavat joutuneensa eristyksiin suuren näkymättömän kuvun ilmestyttyä paikkakunnan ympärille. Kylän asukkaat yrittävät päätellä, mikä kupu on samalla kun sen toisella puolella Yhdysvaltain armeija miettii samaa. Käy ilmi, että kuvulla on kuin ”oma tahto”, joka määrää kaupunkilaisten elämää.
Clichy-sous-Bois
thumb|250px| Clichy-sous-Bois on kunta Seine-Saint-Denis’n departementissa lähellä Pariisia. Se sijaitsee 12 kilometrin päässä Pariisin keskustasta, puolivälissä matkalla Charles de Gaullen lentokentälle. Liikenneyhteydet lähiössä ovat kuitenkin kehnot, ja paljolti siksi keskiluokka on pitkälti jättänyt Clichy-Sous-Boisin. Tilalle on tullut vähävaraisempia maahanmuuttajia, jotka usein asuvat 1960- ja 1970-luvuilla rakennetuissa korkeissa kerrostaloissa. Clichy-sous-Boisissa asuu noin 30 000 ihmistä, joiden arvioidaan edustavan ainakin 70:tä eri kansallisuutta.
Vierivät kivet
Vierivät kivet oli 2000-luvun alussa Yle TV1-kanavalla lähetetty yli 50-vuotiaille tarkoitettu ohjelma. Sen toimittajat olivat Jaakko Kyläsalo, Risto Olavi Koskinen ja Kristiina Koivisto.
Vierivät kivet tuli TV1:n ohjelmistoon vuonna 1999 lopetetun Tiistaitiiman tilalle.
Toyota TS050 Hybrid
Toyota TS050 Hybrid on japanilaisen Toyotan valmistama LMP1-luokituksen mukainen kilpa-auto, jolla se on kilpaillut FIA World Endurance Championship -sarjassa vuodesta 2016 lähtien. Auto julkistettiin 24. maaliskuuta 2016 Paul Ricardin radalla Ranskassa.
Auton seuraaja on Toyota GR010 Hybrid.
Erik Kolmodin
Erik Kolmodin eli Ericus Kolmodinus, (luult. 1630-luvulla Torshälla, Ruotsi – 24. marraskuuta 1665 luult. Uskela) oli Suomessa toiminut ruotsalainen näytelmäkirjailija.
Elämäkerta
Kolmodinin isä oli kirkkoherra Erik Kolmodin. Hän oli ylioppilas Tartossa 1643 ja Uppsalassa noin 1652, joskaan hänen nimeään ei mainita yliopiston matrikkelissa. Turkuun hän tuli opiskelemaan 1657. Hänen siellä kirjoittamansa näytelmä Genesis Aetherea eller Jesu Christi födelse painettiin ja esitettiin 9. tammikuuta 1659. Näytelmä on itsenäinen mukaelma tukholmalaisen Petrus Pachiuksen alun perin saksankielisestä loppiaisnäytelmästä Salutaris Jesu Christi Nativitas vuodelta 1638. Kolmodin mukaili seimelle tuleviksi paimeniksi oman aikansa ruotsalaiset talonpojat nimeltään Hans ja Lasse. Turkulaiset ylioppilaat esittivät näytelmän uudelleen loppiaisena 1662.
Centrumin talo (Tampere)
pienoiskuva|Centrumin talo maaliskuussa 2021. Centrumin talo (tunnetaan myös nimillä Tavaratalo Voima ja Toas Centrum) on entinen tavaratalo- ja hotellirakennus, joka sijaitsee Tampereen ydinkeskustassa osoitteessa Hämeenkatu 11. Vuonna 1961 valmistuneen talon ovat suunnitelleet arkkitehdit Jouko Ylihannu ja Sakari Siitonen. Rakennuksessa on kahdeksan maanpäällistä ja kaksi maanalaista kerrosta. Julkisivu on tehty siniharmaasta lasista, ja sitä verhoaa alumiininen ristikko.
Talossa on nykyisin Tampereen opiskelija-asuntosäätiö Toasin opiskelija-asuntoja sekä liiketiloja. Toas peruskorjasi rakennuksen vuonna 1999. Se omistaa kiinteistön yhdessä eläkevakuuttaja Kevan kanssa.
Tavaratalo Voima, Centrum ja Kaupunginhotelli
pienoiskuva|Tavaratalo Voiman kahvila vuonna 1961. Rakennuksessa toimi alun perin Osuusliike Voiman tavaratalo, joka myöhemmin tunnettiin nimellä Centrum. Tavaratalon myymälätilat sijoittuivat suuren keskushallin ympärille. Sisustamiseen oli käytetty arvokkaita materiaaleja, kuten graniittia, vuolukiveä ja padouk-nimistä jalopuuta. Talon yläkerroksissa palveli maineikas Kaupunginhotelli.
Tavaratalosta pääsi 1960- ja 1970-luvuilla kulkemaan Hämeenkadun toiselle puolelle maanalaista käytävää pitkin. 33 metriä pitkä ja 6 metriä leveä tunneli yhdisti tavaratalon Osuusliike Voiman pääkonttorirakennukseen eli Voiman taloon, jossa sijaitsi muun muassa suuri rautakauppa ja ravintola. Tunnelissa oli vitriinejä ja kahvibaari.
Hotelli lopetti toimintansa 1980-luvulla, ja Centrumin tavaratalo suljettiin vuonna 1992.
Eino Tuompo (arkkitehti)
Eino Erkki Johannes Tuompo (23. syyskuuta 1917 Alatornio – 15. lokakuuta 2012 Helsinki) oli suomalainen arkkitehti.
Tuompo kirjoitti ylioppilaaksi Turun suomalaisesta yhteiskoulusta vuonna 1934 ja valmistui arkkitehdiksi Helsingin Teknillisestä korkeakoulusta vuonna 1941. Hän osallistui nuorena talvi- ja jatkosotaan ja yleni luutnantiksi. Jatkosodan loppuvaiheessa hän oli Viipurin jälleenrakennustoimiston arkkitehtina. Sodan jälkeen Tuompo työskenteli aluksi arkkitehtina Yrjö Lindegrenin arkkitehtitoimistossa 1945–1946. Vuosina 1946–1949 hän oli Tukholmassa Ruotsissa asunto-osuuskunta Hyresgästernas Sparkasse och Byggnadsföreningin (HSB) palveluksessa osastoarkkitehtina, ja sai suunnitella asuinalueita Tukholmaan sekä asemakaavaluonnoksia muualle Ruotsiin. Ruotsin-vuosiensa jälkeen hän täydensi opintojaan Massachusetts Institute of Technologyssa (MIT) Bostonissa Yhdysvalloissa, jonka erikoiskurssilta valmistui 1949. Suomeen palattuaan Tuompo toimi 1950–1954 Kulutusosuuskuntien Keskusliiton (KK) asunto-osaston teknillisenä johtajana. Vuonna 1955 hän perusti oman arkkitehtitoimiston, joka toimi vuoteen 1992. Hän oli myös Arkkitehti-lehden toimittaja 1950–1952.
Tuompo sai useita palkintoja arkkitehtikilpailuissa, sekä avoimissa että kutsukilpailuissa. Hän suunnitteli Helsinkiin muun muassa Autotalon (1958) yhdessä Veli Valorinnan kanssa, Pelastusarmeijan talon Punavuoressa (1968), Neuvostoliiton (nyk. Venäjän) kaupallisen edustuston talon Tehtaankadulla (1972), asuin-, liike- ja toimistotalon Asemapäällikönhovin Pasilassa (1976), Merikampin korttelin (1981), Pohjola-yhtiöiden rakennuttaman Kultareunan asuinalueen Etelä-Haagassa, Gunillankujan asuintalot Laajasalossa ja Takaniityntien alueen talot Malmilla. Muualle Suomeen hän suunnitteli muun muassa KK:n palveluksessa 1950-luvun alussa yhdessä Mauri Karkulahden kanssa niin sanotut Hakatornit Lahden Fellmaninpuiston viereen ja vuonna 1966 niin sanotun Pohjolatalon Kotkan keskustaan. Tuompo suunnitteli myös yhdessä Veikko Larkaksen, Pauli Salomaan ja Esko Suhosen kanssa vuonna 1951 Helsingin Lauttasaareen rivitalon, johon kaikki arkkitehdit muuttivat asumaan.
Tero Ridanpää
Tero Ridanpää (s. 6. toukokuuta 1972 Jyväskylän mlk) on suomalainen pikajuoksija. Hän edusti Jyväskylän Kenttäurheilijoita ja hänen valmentajanaan toimi Tapani Keränen. Aikuisten SM-kisoissa Ridanpää voitti ulkoradoilta kaksi hopeaa ja yhden pronssin 100 metrin juoksussa sekä yhden kullan, kaksi hopeaa ja kaksi pronssia 4 × 100 metrin viestijuoksussa. Sisäradoilta hän voitti yhden kullan 60 metrin juoksussa. Virallisissa kilpailuissa Ridanpää ei ole kilpaillut vuoden 2000 jälkeen. Ridanpään 100 metrin juoksun ennätys 10,47 s on vuodelta 1998.
Tillander (yritys)
Oy Tillander Ab on suomalainen osakeyhtiö, joka valmistaa arvokoruja. Yritys toimii nykyään Turussa, mutta sen juuret ovat tsaarinajan Pietarissa. Tillanderin kultasepänpaja aloitti toimintansa vuonna 1860, jolloin Pietarissa vaikuttivat maailman arvostetuimmat kulta­sepät. Yrityksen omistaa Konttisen perhe.
Historia
Helsingin pitäjästä kotoisin oleva Alexander E. Tillander aloitti Tillanderin kultasepänpajan toiminnan Pietarissa vuonna 1860. Vuonna 1868 Alexanderin määrätietoisesti kehittämä ja kasvattama liiketoiminta sai myös ulkopuolista rahoitusta, ja sen nimeksi vakiintui A. Tillander & Co. Vuonna 1870 Alexander Tillander lunasti liikkeen omistuksen takaisin itselleen ja siirsi sen uusiin tiloihin Pietarissa. Samana vuonna Alexanderin poika Alexander Theodor Tillander syntyi. Liiketoiminta jatkoi kasvua seuraavina vuosina, ja toiminta myös kansainvälistyi.
Vuonna 1885 Alexander Theodor Tillander astui mukaan liikkeen toimintaan oppipoikana. Hän harjoitteli kultasepän töitä vuosia omassa liikkeessä ja muissa korusepänpajoissa ympäri Eurooppaa. Vuonna 1895 Theodorista tuli liikkeen nuorempi johtaja. Vuosisadan alussa liike työllisti jo 30 henkilöä. Tuotannon pääpaino oli edelleen jalokivikoruissa, mutta myös emalituotteet, muistorahat ja koristeelliset pääsiäismunat kuuluivat valikoimaan.
Hieman ennen yrityksen 50-vuotisjuhlia Alexander Edvard myi liiketoiminnan pojalleen Alexander Theodorille. Toiminta jatkui menestyksekkäänä, ja Tillander valmisti entistä näyttävämpiä koruja muun muassa tsaari Nikolai II:n perheelle.
Venäjän vallankumous vuonna 1917 pysäytti Tillanderin menestyksekkään toiminnan Venäjällä. Alexander Theodor Tillander perheineen muutti tuolloin Suomeen. Jalokiviliikkeen toiminta mukautettiin vaatimattomammaksi, Suomen olosuhteisiin sopivaksi. Theodor aloitti liiketoimintansa uudelleen Helsingissä syyskuussa 1918 yhdessä kultaseppä Lindmanin kanssa. Vuonna 1921 Lindman osti yrityksen koko liiketoiminnan mutta jatkoi vanhan toiminimen käyttöä. Vuonna 1928 liikkeestä tuli osakeyhtiö. Samaan aikaan Theodorin kolme poikaa, Viktor, Leo ja Herbert, astuivat kultasepänoppiin.
Alexander Theodor Tillander kuoli vuonna 1943, ja liikkeen johdossa jatkoi hänen poikansa Herbert Tillander. Vuonna 1948 Tillander perusti haaraliikkeen Tukholmaan ja sai pian asiakkaakseen myös Ruotsin kuninkaallisen perheen. Vuonna 1963 Herbert Tillanderin tytär siirtyi vetämään Lontooseen perustettua haaraliikettä ja myöhemmin koko Tillanderia. Vuonna 1977 Herbert Tillander myi rahoitussyistä enemmistön yhtiöstä sen toimivalle johdolle. Vuonna 1984 hän ja muut omistajat myivät Oy Tillander AB:n koko osakekannan vuorineuvos Armas Puolimatkalle. Konttisen perhe osti Tillanderin Puolimatkan perheeltä vuonna 2008.
Abraasio (geologia)
thumb|250px|Abraasion jälkiä Norjassa. Abraasio (, pois ja rasio, raaputus) tarkoittaa geologiassa ja maantieteessä aalloista ja vuorovedestä johtuvaa rantojen kulumista. Abraasion tuloksena rannikon vaakasuoraan kerrostuneisiin kivilajeihin syntyy abraasiojyrkänne ja sen alapuolelle abraasioterassi eli penkere. Muihin kivilajeihin, kuten gneissiin ja graniittiin, abraasio muovaa säännöttömiä kulumisjälkiä, jotka näkyvät rikkonaisina rantakallioina. Jatkuva abraasio leventää abraasioterassia, jolloin usein käy niin, että osa rantamuodostumista ei kestäkään aaltojen kulutusta. Niistä muodostuu silloin abraasiojälkiä, jollaisia ovat esimerkiksi Gotlannin raukit. Abraasiopinta eli huomattavan leveä abraasioterassi syntyy silloin, kun maa vajoaa abraasion aikana.
Lähteet
Corrasione
Dalfsen
Dalfsen on kunta Alankomaissa, Overijsselin provinssissa. Kunnan asukasluku on 28 329 (vuonna 2018).
Lysekil
Lysekil on samannimisen Lysekilin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 7 628 asukasta.
Dalfsen
Asutuskeskukset
Ankum, Dalfsen, Dalfserveld, Dalmsholte, De Marshoek, De Meele, Emmen, Gerner, Hessum, Hoonhorst, Lemelerveld, Lenthe, Leusenerveld, Nieuwleusen, Oudleusen, Oudleusenerveld, Rechteren, Strenkhaar ja Welsum.
Historia
Ensimmäinen maininta Dalfsenista on vuodelta 1231. Dalsfsen ei koskaan saanut kaupunginoikeuksia läheisin Rechterenin linnan vaikutusvallan vuoksi. Nieuwleusenin kunta liitettiin Dalfseniin vuonna 2001.
Lysekil
Lysekil oli 1970-luvun alun kuntauudistukseen asti kaupunki.
Kyyrölä
Kyyrölä on:
Tuqu'
Tuqu' on kaupunki Palestiinan Länsirannalla lähellä Betlehemin kaupunkia. Tuqu' on liitetty Vanhan testamentin Tekoaan. Sen asukasluku oli vuoden 2016 arvion mukaan 11 177.
Maantiede
Vuotuinen keskimääräinen sadanta Tuqu'ssa on 410 mm ja keskilämpötila 17°C.
Talous
Tuqu'n työssäkäyvästä väestöstä noin 45 % on työllistynyt Israelin työmarkkinoilla, 30 % maataloudessa, 10 % hallinnossa tai yksityisellä sektorilla, 10 % kaupanalalla ja 5 % palvelualalla.
Väestö
Tuqu'n asukasluku oli Palestiinan tilastokeskuksen vuoden 2016 arvion mukaan 11 177. Vuonna 2007 vastaava lukema oli 8 769 vuonna 1997 4 890 ja vuonna 1967 1 362.
Ruhrin miehitys
Ruhrin miehitys oli Ranskan ja Belgian vuosina 1923–1924 suorittama Ruhrin alueen miehitys. Miehityksen taustalla oli pyrkimys saada Versailles’n rauhassa sovitut sotakorvaukset Weimarin tasavallalta. Miehitys johti laajaan passiiviseen vastarintaan alueella ja lopulta Saksan markan lopulliseen romahdukseen. Miehitys päättyi lopulta, kun Saksan kanssa saatiin sovittua sotakorvausmaksujen maksutavasta.
Olli Viitasaari
Olli Sakari Viitasaari (s. 1950 ) on Lempäälän entinen kunnanjohtaja. Hän toimi Lempäälän kunnanjohtajana yli 20 vuotta, kunnes jäi eläkkeelle elokuun 2015 alusta. Tasavallan presidentti Sauli Niinistö myönsi Viitasaarelle kunnallisneuvoksen arvonimen 24. toukokuuta 2013.
Vuonna 2014 Viitasaari valittiin Pirkanmaan jätehuollon hallitukseen. Hän suhtautuu kriittisesti kuntaliitoksiin.
Ruhrin miehitys
Miehitys
Miehitysjoukot eivät uskoneet kohtaavansa minkäänlaista vastarintaa. Miehitys herätti kuitenkin Saksassa maanlaajuista vastustusta. Myös Britanniassa vastustettiin ranskalais-belgialaisten joukkojen toimia. Tästä rohkaistuneena Saksassa aloitettiin yleislakko miehityksen vastatoimena. Myös väkivaltaisempia vastustuksen muotoja esiintyi, ja esimerkiksi rautatiekiskoja räjäyteltiin, jotta sotakorvauksina Ranskaan vietäviä tuotteita ei voitaisi kuljettaa pois miehitetyltä alueelta. Suunnitteilla oli myös maanalainen armeija. Saksan valtiolle tapaus merkitsi suurta rahareikää, kun sen piti tukea töistä kieltäytymisen takia erotettuja työläisiä ja Ruhrin alueelta karkotettuja kymmeniä tuhansia siviilejä. Saksan rahan arvo alkoi aleta suurella nopeudella hyperinflaation kourissa. Lokakuussa 1923 yksi dollari vastasi jo 12 000 miljoonaa markkaa, 1. marraskuuta 120 000 miljoonaa ja 20. marraskuuta korkeimmillaan jo neljää biljoonaa markkaa. Marraskuussa Poincarén olikin hyväksyttävä puolueettoman asiantuntijaraadin kokoontuminen arvioimaan Saksan maksukykyä. Kokoontumisen tuloksena syntyikin niin sanottu Dawesin suunnitelma kansainvälisestä lainasta Saksalle ja Ranskan vetäytymisestä Ruhrista. Poincarén oli pakko hyväksyä suunnitelma vuoden 1924 keväällä poliittisen kannatuksensa nopean laskun vuoksi.
Olli Viitasaari
Viitasaarta Lempäälän kunnanjohtajana seurasi Heidi Rämö.
Luettelo nyrkkeilyn kiistattomista mestareista
Tämä on lista nyrkkeilyn kiistattomista mestareista.
Alempi kärpässarja
Kiistattomia mestareita ei ole ollut.
Marian kiitosvirsi (Magnificat)
thumb|[[Sandro Botticelli: Marian kiitosvirsi.]] Marian kiitosvirsi eli Marian kiitoslaulu eli Neitsyt Marian ylistysvirsi on Luukkaan evankeliumin ensimmäisessä luvussa (jakeet 46–55) oleva runoelma, jonka neitsyt Maria lausuu Johannes Kastajan äidille Elisabetille.
Marian kiitosvirsi suomeksi
(Vuoden 1992 raamatunkäännös)
Giuseppe Batignani
Giuseppe Batignani (16. maaliskuuta 1856 Buonconvento – 4. helmikuuta 1933) oli italialainen roomalaiskatolinen piispa. Hänet vihittiin papiksi 21. joulukuuta 1878 ja nimitettiin Montepulcianon hiippakunnan johtoon 28. marraskuuta 1898. Piispaksi vihkiminen seurasi 4. joulukuuta. Pääkonsekraattorina toimi Lucido Maria Parocchi.
Marian kiitosvirsi (Magnificat)
Marian kiitosvirsi latinaksi
(Vulgata)
Läntisten kirkkojen,katolisessa ja luterilaisessa hetkirukousperinteessä magnificat luetaan tai lauletaan ehtoopalveluksessa eli vesperissä ja sen loppuun liitetään "Kunnia" (Kunnia Isälle ja Pojalle ja Pyhälle Hengelle, niin kuin oli alussa, nyt on ja aina, iankaikkisesta iankaikkiseen. Aamen. . Ortodoksisessa perinteessä se luetaan aamupalveluksessa siten, että jokaisen säkeen väliin lisätään:
Giuseppe Batignani
Batignani kuoli 76-vuotiaana virassa.
Marian kiitosvirsi (Magnificat)
Magnificat musiikissa
Magnificatin tekstin ovat säveltäneet monet säveltäjät. Muun muassa
Suomalaisia säveltäjiä
Magnificat virtenä
Suomen evankelis-luterilaisen kirkon virsikirjassa on Marian kiitosvirrestä mukaelmana virsi 50, "Jumalaa kiittää sieluni". Sen sävel on sama kuin jouluvirressä Enkeli taivaan. Sen on säveltänyt myös Eero Väätäinen 2003.
Jumalanpalveluslaulujen osastossa on virsi 803, Marian kiitoslaulu, etenkin rukoushetkissä käytettäväksi kahden ryhmän vuorolauluna.
Ruotsin kirkon suomenkielisessä virsikirjassa se on numero 675, sävelmämä VIII psalmisävelmä sekä Trond Kvernon 1985 kirjoittama sävelmä. Magnificatin tekstiin, joskin vapaasti tulkittuna pohjautuu Olov Hartmanin 1964 kirjoittama virsi numero 482 "Autuas ja armoitettu". Sen on suomentanut Anna-Maija Raittila 1999.
Suhoje
200px|thumb|right|Suhojen kunta Kirovskin piirin kartalla. Suhoje on maalaiskunta ja sen keskuskylä Leningradin alueen Kirovskin piirissä Venäjällä. Se sijaitsee Kobonajoen varrella 55 kilometriä Kirovskista maanteitse koilliseen. Kylässä on 430 ja kunnassa 1 300 asukasta (vuonna 2011).
Maantiede ja asutus
Suhojen kunnan pinta-ala on 1 096,96 neliökilometriä. Se rajoittuu lounaassa Kirovskin piirin Naasian, etelässä Šumin, idässä Olhavan piirin Kiselnjan ja koillisessa Uuden Laatokankaupungin kuntiin sekä lännessä Laatokkaan. Pinta-alasta 54,6 % on vesistöjä, 30,6 % metsää ja 6,0 % maatalousmaata.
Kunnan alueella virtaavat Laatokkaan laskevat Kobona ja Lavajoki sekä jälkimmäisen sivujoet Sarja ja Jutika. Järviä ovat Sosenskoje, Pustynnoje, Ostretšje, Tokarevskoje, Volkosarskoje ja Štšutšje. Varsinkin pohjois- ja kaakkoisosissa on paljon soita kuten Bolšaja glad, Gavsarski moh, Bolšoje ja Volkosarskoje. Laatokan etelärannalle suunnitellaan rauhoitusalueen perustamista.
Keskuskylän lisäksi kuntaan kuuluu 17 kylää: Bor, Gavsar, Gulkovo, Kobona, Kolosar, Lavrovo, Lednevo, Ljomasar, Mitola, Mostovaja, Nizovo, Ostrov, Rutšji, Sandela, Tšornoje, Verola ja Vystav. Yli 150 asukkaan keskuksia ovat Vystav, Nizovo, Lavrovo ja Kobona. Mitolassa ei ole lainkaan vakituista asutusta.
Historia
Alueen kylät mainitaan ensimmäisen kerran Vatjan viidenneksen verokirjassa vuonna 1500. Paikannimistön perusteella seudulla on ollut itämerensuomalaista asutusta. Stolbovan rauhassa kylät jäivät Venäjän puolelle rajaa Lavajoen suussa sijaitsevaa Lavrovoa lukuun ottamatta. Ennen rautateiden rakentamista seudun kautta kulki Pietarin, Petroskoin ja Tihvinän yhdistänyt maantie. 1700-luvun alussa rakennettiin Laatokan rantaa myötäilevä vanha Laatokan kanava ja 1800-luvun lopussa sen vieressä kulkeva uusi kanava. Toisen maailmansodan aikana Kobona ja Lavorovo toimivat piiritettyyn Leningradiin johtaneen Elämän tien lähtöpisteinä. Kobonasta on kotoisin runoilija Aleksandr Prokofjev.
Liikenne, talous ja palvelut
Kyliä yhdistää osittain asfaltoitujen paikallisteiden verkko. Kobonasta on linja-autoyhteydet Suhojeen, M18-valtatielle Dusjevoon, Voibokalon rautatieasemalle sekä kesäisin myös Pietariin.
Paikallisista työnantajista tärkeimpiä ovat erilaiset palvelut (75 % työpaikoista) sekä maatalousyritys Ladoga, jonka toiminta on 1990-luvun jälkeen supistunut voimakkaasti. Lähes kaksi kolmasosaa työvoimasta käy töissä kunnan ulkopuolella.
Palveluihin kuuluvat Suhojen lastentarha, Vystavin keskikoulu ja kulttuuritalo, Lavrovon kerhotalo, Suhojen ja Lavrovon kirjastot sekä Naasian piirisairaalan lääkintäasemat Suhojessa, Lavrovossa, Nizovossa, Kobonassa ja Tšornojessa. Suhojessa, Kobonassa ja Lavrovossa on postit ja Suhojessa, Kobonassa, Vystavissa, Nizovossa sekä Lavrovossa joukko kauppoja.
Matkailu ja nähtävyydet
Kunnan matkailupotentiaali perustuu sen luontoon, kulttuurihistoriallisiin kohteisiin sekä Laatokan tarjoamiin veneilymahdollisuuksiin. Paikallisia nähtävyyksiä ovat Laatokan kanava, Nikolaos Ihmeidentekijän kirkko Kobonassa sekä Elämän tien ja Aleksandr Prokofjevin muistomerkit.
Lesley Manville
Lesley Manville (s. 12. maaliskuuta 1956 Brighton, Englanti, Yhdistynyt kuningaskunta) on englantilainen näyttelijä, joka on tehnyt pitkän uran teatterissa, elokuvissa ja televisiossa. Teatterissa hän on näytellyt muun muassa Royal Shakespeare Companyssä ja Royal Court -teatterissa. Elokuvissa Manville on tehnyt pitkään yhteistyötä ohjaaja Mike Leigh’n, jonka vuoden 2010 Vuosi elämästä teki hänet paremmin tunnetuksi myös valkokankaalla. Hänet on palkittu muun muassa teatterialan Olivier-palkinnolla, ja hän on ollut ehdolla Oscariin ja Baftan televisiopalkintoon.
Nuoruus
Lesley Manville syntyi Brightonissa. Hänen isänsä oli taksikuski ja äitinsä entinen balettitanssija. Lesley oli nuorena lupaava laulaja ja voitti kahdesti Sussexin alle 18-vuotiaiden sopraanomestaruuskilpailun.
Ura
Laulutaitojensa ansiosta Manville pääsi 16-vuotiaana Lontoon Italia Conti Academy of Theatre Arts -oppilaitokseen. Manvillen opettaja Arlene Phillips kysyi häntä liittymään Hot Gossip tanssiseurueeseen. Manville kuitenkin kieltäytyi. Manville sai 1970-luvulla roolin Emmerdale Farm -nimisestä televisiosarjasta, jossa esiintyi 80 jaksossa.
Emmardalesta Manville pääsi Royal Shakespeare Company -teatteriseurueeseen. Tuona aikana hän tapasi ensimmäisen kerran elokuvaohjaaja Mike Leigh’n. 1980-luvulla Manvillen tärkeimpiä vaikuttajia olivat Max Stafford-Clark ja Caryl Churchill. He auttoivat häntä pääsemään vakavampiin rooleihin. Manvillen 1980-luvun merkittävimpiä rooleja olivat Royal Court -teatterissa Churchillin Top Girls ja Serious Money ja Andrea Dunbarin Rita, Sue and Bob Too sekä RSC:n Miten haluatte ja Les Liaisons Dangereuses.
Vuosi elämästä nosti Manvillen suosiota, ja hän on sen jälkeen saanut useita palkintoehdokkuuksia ja tunnettuja rooleja. Hän on näytellyt muun muassa Hollywood-elokuvassa Maleficent – Pahatar ja palkittu Britannian teatterialan Olivier-palkinnolla näytelmästä Ghosts. Televisiosarjasta River hän oli Baftan televisiopalkintoehdokkaana. Sen jälkeen hän sai pääroolin komediasarjasta Mum ja oli Oscar-ehdokkaana elokuvasta Phantom Thread.
Dialektologia
Dialektologia eli murteentutkimus on kielitieteen osa-alue, joka tutkii murteita, ja niistä pääasiassa aluemurteita, eli kielellisen variaation alueellista jakautumista ja siihen liittyviä piirteitä.
Arsenikkia ja vanhoja pitsejä
pienoiskuva|pysty=0.8|Cary Grant ja Priscilla Lane elokuvan [[Valokuva#Stillkuva|stillkuvassa.]] Arsenikkia ja vanhoja pitsejä (Arsenic and Old Lace) on Frank Capran ohjaama yhdysvaltalainen mustan huumorin komediaklassikko vuodelta 1944. Se kertoo veljenpojasta, joka saa yllätyksekseen huomata, etteivät hänen herttaisten tätiensä harrastukset ole kovin viattomia.
Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.
Elokuva oli Suomessa Valtion filmitarkastamon kokonaan kieltämä vuodesta 1944 vuoteen 1949 asti. Sensuurista vapautumisen jälkeen elokuva sai Suomen ensi-iltansa 29. huhtikuuta 1949.
Juoni
Brewsterin sisarukset Abbey ja Martha asuvat Brooklynissä eikä kukaan aavista, että nämä herttaiset vanhat neidit vapaa-aikanaan myrkyttävät vanhoja, yksinäisiä herrasmiehiä, jotta he voisivat kuolla ”hymy huulillaan”. Ruumiit hautaa kellariin heidän sisarenpoikansa Teddy, joka kuvittelee olevansa Yhdysvaltain entinen presidentti Theodore Roosevelt ja luulee uhrien olevan Panaman kanavan rakennustöissä keltakuumeeseen kuolleita miehiä. Abbeyn ja Marthan sisarenpoika elokuvakriitikko Mortimer tulee ilmoittamaan, että hän on mennyt naimisiin, mutta löytääkin yllättäen ruumiin ikkunapenkistä.